SENA ออกหุ้นกู้ 2 ชุด มูลค่ารวม 2 พันลบ.ขายรายใหญ่ 6-8 ก.พ.นี้
SENA ออกหุ้นกู้ 2 ชุด มูลค่ารวม 2 พันลบ. ขายรายใหญ่ 6-8 ก.พ.นี้
1 ก.พ. 2560

บริษัทเสนาดีเวลลอปเม้นท์ จำกัด (มหาชน) หรือ SENA ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่าไม่เกิน 2,000 ล้านบาท แบ่งเป็น 2 ชุด ชุดที่ 1 เสนอขายไม่เกิน 1,000 ล้านบาท อายุ 2 ปี 6 เดือน ครบกำหนดไถ่ถอนปี พ.ศ.2562 กำหนดอัตราดอกเบี้ยร้อยละ 4.00 ต่อปี และ ชุดที่ 2 เสนอขายไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ.2563 กำหนดอัตราดอกเบี้ยร้อยละ 4.20 ต่อปี ทั้ง 2 ชุดชำระดอกเบี้ยทุกๆ 6 เดือน ตลอดอายุหุ้นกู้
ทั้งนี้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อตั้งแต่วันที่ 6-8 ก.พ.นี้ โดยมีธนาคารไทยพาณิชย์เป็นผู้จัดการการจัดจำหน่ายหุ้นกู้
บริษัท ทริสเรทติ้ง จำกัด ได้จัดอันดับความน่าเชื่อถือของผู้ออกหุ้นกู้ระดับ “BBB-” แนวโน้มอันดับความน่าเชื่อถือ”Stable” เมื่อวันที่ 5 ม.ค.60